होली पर हुड़दंगियों पर विशेष नजर
भास्करसंवाददाता | धौलपुर
चुनावीपरिणाम होली का त्यौहार एक साथ आने पर प्रशासन की हालत खराब है। इसी के चलते थाना खेरागढ में उपजिलाधिकारी एसपीआरए ने संयुक्त बैठक थाना परिसर में समाज के सभी वर्गों के साथ की। जिसमें सभी समाज से बुद्धिजीवी लोग उपस्थित रहे। साथ ही होली पर हुडदंग करने वालों के प्रति सख्ती बरते जाने के निर्देश थाना पुलिस को दिए। उपजिलाधिकारी श्यामलता आनन्द एसपीआरए मंशाराम गौतम ने संयुक्त बैठक लेते हुए होली के त्यौहार को हर्षोल्लास प्रेम से मनाने की अपील बैठक में की। साथ ही लोगों की शिकायत पर होली से पहले कस्बे के नालों की साफ सफाई के लिए नगर पंचायत को निर्देशित किया गया। साथ ही थाना पुलिस को राजस्थान से आने वाली शराब पर पाबंदी लगाने के निर्देश दिए। एसपीआरए ने बैठक में सख्त रूख अपनाते हुए कहा कि होली पर किसी भी प्रकार की अप्रिय घटना हो इसके लिए हुडदंगकारियों से थाना पुलिस ठीक से निपटेगी। ऐसे में सभी गांव के लोग सहयोग प्रदान करें। बैठक में सीओ अनुराग, इंस्पेक्टर राजेश कुमार पांडेय, सत्य प्रकाश शर्मा, सुरेश, शिवराम सिंह, दशरथराजपूत, उपेन्द्र धाकरे, मुन्ना लाल, लायक सिंह, कन्हैया लाल, नरेश, दलेल सिंह, रामलखन, हिंमाशु, वृजेन्द्र, गोपाल आदि मौजूद थे।
hin_Deva awa_Deva hin_Deva